Andrei Luzin

Andrei Vladimirovitš Luzin (, s. 7. joulukuuta 1995 Tšaikovski) on venäläinen karateka. Hän on Kyokushinin raskaansarjan maailmanmestari ja kaksinkertainen Euroopan-mestari. Luzin on saavuttanut myös Kyokushinin painoluokattomassa MM-kilpailuissa kahdesti pronssia. Lisäksi hän on myös kolminkertainen Venäjän raskaansarjan mestari.
Kilpaura.
Luzin saavutti nuorten tasolla MM-hopeaa 2011.
Aikuisten tasolla Luzin saavutti Venäjän cupissa hopeaa 2014 hävittyään loppuottelussa Andrei Kolosoville. Myöhemmin samana vuonna hän voitti myös Japanin painoluokallisissa mestaruuskisoissa pronssia.
Luzin saavutti 2015 ensin Venäjän cupissa pronssia voitettuaan Aleksei Galievin ja sen jälkeen Venäjän mestaruuskisoissa hopeaa hävittyään keskisarjan loppuottelun. Hän kohtasi jälleen loppuottelussa Aleksei Galievin. Marraskuussa hän oli mukana maailmanmestaruuskisoissa Japanissa ollessaan 19-vuotias.
Raskassarja (2016–).
Luzin siirtyi kahden vuoden jälkeen raskaaseen sarjaan ja saavutti 2016 ensin Venäjän cupin mestaruuden voitettuaan loppuottelussa Maksim Jekimovin ja sen jälkeen Venäjän mestaruuden voitettuaan loppuottelussa Magomed Mitsaevin. Hän eteni myös marraskuussa EM-kisojen loppuotteluun, jossa Luzin hävisi mestaruuden moninkertaiselle Euroopan-mestarille Alejandro Navarrolle.
Raskaansarjan maailmanmestaruus (2017).
Luzin eteni helmikuussa 2017 toistamiseen Venäjän cupin loppuotteluun, mutta tällä kertaa hävisi Maksim Jekimoville. Hän sijoittui samaisessa Venäjän cupin tameshiwari kilpailussa toiseksi. Hän saavutti huhtikuussa raskaansarjan maailmanmestaruuden voitettuaan loppuottelussa Yuta Takahashin. Sitä vastoin Luzin uusi Venäjän mestaruutensa 2017 voitettuaan loppuottelussa Kirill Kochnevin. Luzin oli marraskuussa mukana Japanin mestaruuskisoissa, mutta jäi neljännelle kierrokselle hävittyään Oleksandr Ieromenkolle. Sitä vastoin hän voitti tameshiwari murskauskilpailun.
Euroopan- ja Japanin mestaruudet (2018).
Luzin eteni kolmannen kerran peräkkäin Venäjän cupissa loppuotteluun, jossa hän saavutti uransa toisen mestaruuden voitettuaan loppuottelussa Kiril Kochnevin. Sittemmin hän kohtasi toistamiseen Kirill Kochnevin Venäjän mestaruuskisojen loppuottelussa 2018 ja onnistui voittamaan kolmannen peräkkäisen mestaruutensa. Toukokuussa Luzin saavutti ensimmäisen Euroopan-mestaruutensa Bulgariassa voitettuaan loppuottelussa maanmiehensä Ivan Aksenenkon. Luzin saavutti vielä Japanin raskaansarjan mestaruuden voitettuaan loppuottelussa Kyohei Ajiman. Lokakuussa hän oli mukana myös Japanin avoimen painoluokan mestaruuskisoissa, jossa Luzin sijoittui viidenneksi. Joulukuussa Luzin saavutti Open Baltic Cupissa hopeaa, joka käytiin avoimessasarjassa. Hän hävisi loppuottelussa moninkertaiselle Euroopan mestarille Oleksandr Ieromenkolle.
Toinen Euroopan mestaruus ja MM-pronssi (2019).
Luzin eteni 2019 neljännen kerran Venäjän cupissa loppuotteluun, jossa hän saavutti kolmannen mestaruutensa voitettuaan Nikko Butkon. Toukokuussa Luzin saavutti toisen Euroopan-mestaruutensa Puolassa voitettuaan loppuottelussa moninkertaisen Euroopan-mestarin Alejandro Navarron. Syyskuussa hän otteli yksittäisen ottelun Ilja Karpenkoa vastaan Permissa RSBI Martial Arts Marathon -tapahtumassa. Ottelu käytiin nyrkkeilykehässä kolme kolmen minuutin erää. Luzin voitti kamppailun tuomariäänin. Marraskuussa hän otteli kolmipäiväisissä maailmanmestaruuskisoissa Japanissa, jossa Luzin saavutti pronssia. Hän voitti viimeisenä päivänä Sota Nakanon, Goderzi Kapanadze ja Shoki Aratan. Välierissä Luzin hävisi lopulta mestaruuden voittaneelle Mikio Uedalle.
Toukokuussa 2021 Luzin voitti Mustanmeren cupin raskaansarjan voitettuaan loppuottelussa Andrei Kolosovin. Joulukuussa Luzin oli mukana Open Baltic Cupissa. Hän eteni pronssiotteluun saakka voittaen sitä ennen juuri marraskuussa Euroopan mestaruuden voittaneen Alejandro Navarron kahden jatkoerän jälkeen tuomariäänin. Seuraavan ottelun Luzin hävisi Maksim Jekimoville ja päätyi pronssiottelussa, jossa hän voitti Ilja Averkinin.
Lokakuussa 2022 Luzin saavutti uransa neljännen Venäjän mestaruuden voitettuaan keskisarjan loppuottelussa Vladislav Khamidullinin. Joulukuussa pidettiin toinen Venäjän cup, joka käytiin avoimessa painoluokassa. Luzin eteni turnauksen pronssiotteluun, jossa hän voitti Aleksei Fedoseevin.
Toinen MM-pronssi (2023–).
Maaliskuussa 2023 Luzin saavutti Venäjän cupissa hopeaa hävittyään loppuottelun Oleksandr Jeremenkolle. Marraskuussa Luzin oli mukana Kyokushinin suurimmassa turnauksessa Tokion maailmanmestaruuskilpailuissa, joka kestää kolme päivää. Hän eteni aina välieriin saakka voitettuaan b-lohkossa Guy Guttermanin, Micah Visserin, David Varan, Sota Nakanon ja Igor Zagainovin. Luzin kohtasi välierässä a-lohkon voittajan Kaito Nishimuran, jolle hän hävisi. Pronssiottelussa Luzin voitti hallitsevan Euroopan mestarin Antonio Tusseaun.
Lokakuussa 2024 Luzin saavutti viidennen Venäjän mestaruuden, Moskovassa. Hän voitti loppuottelussa Maksim Jekimovin.
Huhtikuussa 2025 Luzin oli mukana MM-kilpailujen superraskaassasarjassa. Hän voitti avauskierroksella Taiga Nishimuran ja toisella kierroksella Antonio Tusseaun. Seuraavaksi välierissä Luzin hävisi maanmiehelleen Konstantin Kovalenkolle ja päätyi pronssiotteluun. Hän hävisi myös pronssiottelun maanmiehelleen Maksim Jekimoville ja sijoittui neljänneksi.